ინდური ასტროლოგია

ინდური (ვედური) ასტროლოგია, ანუ როგორ მას ინდოეთში უწოდებენ, ჯიოტიშა (სანსკრ. ज्योतिष jyotiṣa "სინათლის ბატონი" (jyoti "სინათლე" + isha "უფალი", "ღმერთი"), - ეს არის ასტროლოგიის ინდური მიმართულება, რომელიც წინასწარმეტყველების მეცნიერება და ტექნოლოგიაა. ჯიოტიშა ინდოეთში ჯერ კიდევ 5000 წლის წინ იყო განვითარებული, ამის ნათელი მაგალითია უძველესი ინდური ასტროლოგიური ტრაქტატი ბრიჰატ–პარაშარა–ჰორა–შასტრა, რომელიც ჩვ. წ. აღ–მდე 3000 წლის შეიქმნა. ჯიოტიშა იყოფა სამ ნაწილად (სკანდად): ჰანიტა (ასტროლოგიის ასტრონომიული საფუძვლები), სამჰიტა (მომასწავებელი ნიშნების ასტროლოგია) და ჰორა (ჰოროსკოპული ასტროლოგია). სხვა კლასიფიკაციის მიხედვით, ჯიოტიშა ექვსი განშტოებისგან შედგება: გოლა - უშუალოდ ცაზე დაკვირვება განიტა - ასტრონომიული და ასტროლოგიური გამოთვლები ჯატაკა - ნატალური ასტროლოგია (დაბადების ასტროლოგია) პრაშნა - ჰორარული (კითხვების) ასტროლოგია მუხურტა - ელექტიური ასტროლოგია (არჩევანის ასტროლოგია) ნიმიტა - მომასწავებელი ნიშნების ინტერპრეტაცია გარდა ამისა, ინდოელი ასტროლოგები ხშირად იშველიებენ ნუმეროლოგიას, ფიზიოგნომიკას და ქირომანტიას. ზემოთ მოტანილი ასტროლოგიის ნაწილები მჭიდროდაა ურთიერთდაკავშირებული, მაგრამ ასტროლოგის ყველაზე დიდ ყურადღებას დაკვირვების და გამოთვლების (გოლა და განიტა) ნაწილები ითხოვდნენ, რომელიც ყველა დანარჩენი განშტოების საფუძველია. ჯიოტიშ (ასტროლოგ) ვარაჰამიჰირას (505 - 587 წ.წ.) თქმით, "შეცდომა განიტაში ისეთივე საშინელი ცოდვაა, როგორც წინასწარმეტყველის მკვლელობა". თუ ევროპული ასტროლოგიის ერთ-ერთი მთავარი მიზანი "ბედისწერის" დაძლევაა, ანუ ჰოროსკოპში ჩადებული ნეგატიური ტენდენციების გამოსწორებაა (იხ. ჰუმანური ასტროლოგია), ინდური ასტროლოგია უფრო ფატალისტურია: ითვლება, რომ ჰოროსკოპი ადამიანის კარმის შესახებ შეიცავს ინფორმაციას, რომელსაც ყველა უნდა შეეგუოს და მიიღოს. (იხ. ასტრალური ფატალიზმი). სიტყვასიტყვით, გრაჰა ნიშნავს ნებისმიერ ციურ სხეულს ან წერტილს, რომელსაც ადამიანების საქმიანობაზე რაიმე ზეგავლენის მოხდენა შეუძლია. სიმარტივისთვის, გრაჰა შეიძლება ითარგმნოს, როგორც პლანეტები. საგულისხმოა, რომ ინდური ასტროლოგია არ მოიხსენიებს ისეთ ზეპლანეტებს, როგორებიცაა ურანი, ნეპტუნი და პლუტონი, რადგან იგი სეპტენერის პლანეტებსა და მთვარის კვანძებზეა დაფუძნებული; ანუ მარტივად რომ ვთქვათ, შეუიარაღებელი თვალით ხილულ ციურ ობიექტებზე. ზოგიერთ მეთოდიკაში იყენებენ აგრეთვე ფიქტიურ პლანეტებს (გულიკა, მანდი, ანიუ, დჰუმა, ინდრადჰანუ, პარივეშა). ქვემოთ მოტანილია ცხრა გრაჰა (ციური სხეული ან "პლანეტა"): 1-ლი სახლი [ლაგნა–ბჰავა] - ადგილობრივი, გარეგნობა, ხასიათი, ცხოვრებისეული მიზანი მე-2 სახლი [დჰანა–ბჰავა] - კეთილდღეობა, ოჯახი, საჭმელი, დაწყებითი განათლება მე-3 სახლი [საჰაჯანა–ბჰავა] - უმცროსი დედმამისშვილი, კომუნიკაციის საშუალებები მე-4 სახლი[შუქჰა–ბჰავა] - დედა, განათლება, სახლი, საკუთრება, ტრანსპორტი მე-5 სახლი [პუტრა–ბჰავა] - შვილები, საყვარელი, გამრავლება, ერთგულება, კრეატიულობა მე-6 სახლი [სატრუ–ბჰავა] - ჯანმრთელობა, ბიძა და ბიცოლა, სასამართლო გარჩევა, მსახურები მე-7 სახლი [ჯაია–ბჰავა] - მეუღლე, საქმიანი პარტნიორი, სიკვდილი, ვაჭრობა, ხელშეკრულება მე-8 სახლი [მრიტიუ–ბჰავა] - სექსი, დღეგრძელობა, შეცდომა, მეუღლის ოჯახი, მზითევი მე-9 სახლი [დჰარმა–ბჰავა] - იღბალი, უმაღლესი შემეცნება, მოგზაურობა, რელიგია, მენტორი მე-10 სახლი [კარმა–ბჰავა] - პროფესია, სტატუსი, ძალაუფლება, მამა, დედამთილი/სიდედრი მე-11 სახლი [ლაბხა–ბჰავა] - მეგობრები, იმედები, დანაზოგები, უფროსი დედმამისშვილი, სიძე/რძალი მე-12 სახლი [ვიია–ბჰავა] - ხარჯები, ძილი, შენაწირი, საზღვარგარეთ წასვლა ვიკტორ ნოზაძე, „ვეფხისტყაოსნის ვარსკვლავთმეტყველება“, თბილისი, 2005 „Hindu Chronology“, Encyclopædia Britannica Eleventh Edition, 1911 Maharshi Parasara „BRIHAT PARASARA HORA SASTRA“, New Delhi, 1994